
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                              	 Broj: 3 St-542/2017-5


U    I M E    R E P U B L I K E     H R V A T S K E
R J E Š E N J E

TRGOVAČKI SUD U OSIJEKU, STALNA SLUŽBA TRGOVAČKOG SUDA U OSIJEKU, po stečajnom sucu Danijeli Martini Maoduš, postupajući po zahtjevu FINE za provedbu skraćenoga stečajnog postupka po službenoj dužnosti nad dužnikom    TISKARA ARCA d.o.o., Nova Gradiška, A. Stepinca 11, OIB: 52799123529, 23. svibnja  2017.

r i j e š i o     j e

Zahtjev FINE od 27. travnja 2017. za provedbu skraćenoga stečajnog postupka nad dužnikom TISKARA ARCA d.o.o., Nova Gradiška, A. Stepinca 11, OIB: 52799123529, odbacuje se kao nedopušten.  

Obrazloženje

Financijska agencija po službenoj dužnosti  podnijela je ovom sudu zahtjev za provedbu skraćenoga stečajnog postupka nad dužnikom sukladno čl. 429 i 444 st. 1 Stečajnog zakona (NN br. 71/15, dalje SZ).  
Prilikom ocjene dopustivosti predmetnog zahtjeva, sud je utvrdio da isti nije dopušten.
Odredbom čl.  428 SZ-a propisane su pretpostavke za provođenje skraćenoga stečajnog postupka, pa je tako navedenom odredbom propisano da će sud provesti skraćeni stečajni postupak nad pravnom osobom ako su ispunjene slijedeće pretpostavke: ako nema zaposlenih, ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra. Analognom primjenom iste odredbe,  proizlazi da i vođenje druge vrste postupka, rezultat kojeg je brisanje pravnog subjekta  iz sudskog registra ima za posljedicu postojanje negativne procesne pretpostavke za vođenje skaćenog stečajnog postupka.   
Iz sadržaja zahtjeva FINE proizlazi da su kod dužnika ispunjene pretpostavke vezane za nepostojanje zaposlenih i evidencije neizvršenih osnova za plaćanje u neprekidnom razdoblju od 120 dana. Međutim, uvidom u   upisnik ovog suda i spis ovog suda broj St-167/15 utvrđeno je da je protiv istog dužnika  podnesen prijedlog radi  vođenja redovnog stečajnog postupka nad dužnikom, rezultat kojeg će biti nakon okončanja istog, brisanje  dužnika iz sudskog registra. 
Nije moguće izvršiti spajanje ovog predmeta s predmetom St-35/2017, jer nije ispunjen uvjet da je za oba predmeta  predviđena ista  vrsta postupka.  
     
    Broj: 3 St-542/2017-5

Kako time nisu ispunjene sve kumulativne pretpostavke za provedbu skraćenoga stečajnog postupka propisane odredbom čl. 428 SZ-a, to proizlazi da je zahtjev FINE nedopušten, zbog čega je valjalo odlučiti kao u izreci ovog rješenja.

U Slav.Brodu 23. svibnja 2017.
                                                                                                         STEČAJNI SUDAC:

                                                                                                        Daniela Martini Maoduš 



NAPUTAK O PRAVNOJ LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stanici e-Oglasna ploča suda.

Dostaviti putem mrežne stanice e-Oglasna ploča FINA 

